പന്നാലേകാജി ഗുഹകൾ

മഹാരാഷ്ട്രയിലെ രത്നഗിരി ജില്ലയിൽ സ്ഥിതി ചെയ്യുന്ന ബുദ്ധമത ഗുഹകളാണ് പന്നാലേകാജി ഗുഹകൾ. മുംബൈയിൽ നിന്നും ഏകദേശം 160 കിലോമീറ്റർ തെക്കുഭാഗത്താണ് ഇവയുടെ സ്ഥാനം. ഈ ഗുഹാസഞ്ചയത്തിൽ ഏതാണ്ട് മുപ്പതോളം ഗുഹകളുണ്ട്. 
സ്ഥാനം
രത്നഗിരി ജില്ലയിലെ ദാപോലി നഗരത്തിൽ നിന്നും 31കിലോമീറ്റർ അകലെ ദാപോലി-ധാബോൽ റോഡിൽ നിന്നും ഉള്ളിലേക്ക് മാറി പന്നാലേ കാജി എന്ന ഗ്രാമത്തിൽ കോഡ്ജയ് നദിയുടെ കരയിലാണ് ഈ ഗുഹകൾ സ്ഥിതി ചെയ്യുന്നത്. കൊങ്കൺ റെയിൽവേയിലെ ഖേഡ് ആണ് ഏറ്റവുമടുത്തുള്ള റെയിൽവേ സ്റ്റേഷൻ.

ചരിത്രം
എ.ഡി. മൂന്നാം നൂറ്റാണ്ടിൽ ഹീനായന വിഭാഗമാണ് ഈ ഗുഹകൾ നിർമ്മിച്ചു തുടങ്ങിയത്. ഇപ്പോഴത്തെ ഗുഹ 5-ലെ സ്തൂപത്തിൽ നിന്നാണ് നിർമ്മിതി തുടങ്ങിയത്. ഗുഹകളിൽ ബ്രഹ്മി, ദേവനാഗരി ലിപികളിൽ ആലേഘനങ്ങളും കാണാം . പത്താം നൂറ്റാണ്ടിൽ ബുദ്ധമതത്തിലെ മറ്റൊരു വിഭാഗമായ വജ്രയാന വിഭാഗം തങ്ങളുടെ ദേവതകളായ അക്ഷോഭ്യ, മഹാചന്ദരോഷന എന്നീ മൂർത്തികളുമായി ഗുഹ 10 സ്ഥാപിച്ചു. ആ പ്രദേശത്തെ അവരുടെ അനുഷ്ഠാനങ്ങൾ ശക്തിപ്പെടുത്തുകയും ചെയ്തു. 13-ആം നൂറ്റാണ്ടിൽ നാഥ് എന്ന ഹിന്ദുമതവിഭാഗം ഈ ഗുഹകൾ ഏറ്റെടുത്തുhttps://www.wondermondo.com/panhale-kaji/. സിൽഹാരാ ഭരണകാലത്ത് ഈ സ്ഥലത്ത് ശിവൻ, ഗണപതി എന്നീ ദേവതകളെ സ്ഥാപിച്ച് ആരാധന നടത്തി തുടങ്ങി.

അവലംബം

ചിത്രശാല

വർഗ്ഗം:മുംബൈയിലെ ഗുഹകൾ
വർഗ്ഗം:ഗുഹാക്ഷേത്രങ്ങൾ
വർഗ്ഗം:ബുദ്ധക്ഷേത്രങ്ങൾ